Un dastumad danevelloù puilh : 24 anezho, farsus peurliesañ hag o  tiskouez kalz a ijin hag a ampartiz war ar yezh. Yann Gerven zo ur gwir bluenn, ur skrivagner dezhañ ur stil personel kenañ pe vije en e vod da skrivañ pe en e zibab temoù. Gellout a cheller anavezout etre seizh kant all hag a ouezer e cheller harpañ ha kemer skouer war e vrezhoneg e neus forzh peseurt degouezh. Un toullad danevelloù on bet plijet kalz ganto el levr-mañ, en o zouez Pafnouti, Yann ge vech lann…, Yeched, yaouankiz ha gened da skouer. Souezhus em eus kavet Ar bez o vezañ ma skriv Yann Gerven enni evel pa ne vije ket Yann Gerven, just a-walch ; ur seurt dezrevell eo, kontet brav ; neo ket diplijus kaout un draig boutinoch eget ar peurrest.  E gwirionez em eus kavet hir al levr da lenn un disterig. Neo ket ar skrivagner a zo kaoz a gav din, kentoch ar fed on krog da vezañ poazh o lenn kement a draoù gantañ, diaes eo lavaret. Gwir eo ne oa ket an efed souezhadenn kennebeut, ar pep brasañ eus an danevelloù moa lennet lech ma oant bet embannet  a-raok hag em boa soñj sklaer anezho. Kavet m eus un nebeut abegoù ouzhpenn evit displegañ perak ne glot ket kement eget a-raok skridoù Yann Gerven gant va zemz-spered :  - Nem bez ket empatiezh ouzh an tudennoù, daoust ma vije merched anezho lies gwezh : begoù bras an holl anezho, hep tamm lentidigezh hag holl seksi ha dedennet gant ar seks, neo ket hewel o buhez diabarzh. Dre vras e kasont ar bras eus o devezhioù och ezteurel, o kaozeal, o komunikañ e mod pe vod, pezh a gavan skuizhus goude ur  prantad.  - Fent Yann Gerven non ket kizidik-kenañ outañ, o vont war-zu an absurd a-wezhioù evel istor an difeomorfism souchet e korn ar gambr pe ar choarioù gant an anakronismoù. Laouen on e vije skrivet traoù skañv e brezhoneg, met ne jaoj ket ouzhin-me.  - Ar charantezioù krennarded nint ket mui evit va libido, pezh ne oa ket gwir 15 vloaz zo, pa moa kroget da lenn danevelloù gant Yann Gerven.  - E zaveoù zo pell tre eus va re, pa non ket troet tamm ebet war an danvezioù skiantel. Gall a  ra bezañ ur binvidigezh, met alies e vezont implijet un tammig doare private jokes hag e choman digas outo.  Gant se, on laouen o vezañ echuet al levr, daoust ma ne oa ket displijus da lenn tamm ebet. Krediñ a ra din eo ul levr mat memestra, ha plijet e vijen o lenn ali tud all diwar e benn.